SL Uradni list Evropske unije C 338/173

POROČILO

o letnih računovodskih izkazih Urada za usklajevanje na notranjem trgu za proračunsko leto 2009 z odgovori Urada

2010/C 338/30

KAZALO

Odstavek Stran UVOD … 1-2 174 IZJAVA O ZANESLJIVOSTI … 3-12 174 PRIPOMBE O UPRAVLJANJU PRORAČUNA IN FINANČNEM POSLOVODENJU … 13-15 175 DRUGE ZADEVE … 16-18 175 Tabela … 176 Odgovori Urada … 178

UVOD

1. Urad za usklajevanje na notranjem trgu (v nadaljnjem besedilu: Urad) s sedežem v Alicanteju je bil ustanovljen z Uredbo Sveta (ES) št. 40/94 (1) z dne 20. decembra 1993. Njegova naloga je izvajanje zakonodaje Unije o blagovnih znamkah in modelih, kar daje podjetjem enotno zaščito na celotnem območju Evropske unije (2).

2. Proračun Urada za leto 2009 je znašal 338 milijonov EUR, za prejšnje leto pa 318,4 milijona EUR. Ob koncu leta je bilo v Uradu zaposlenih 742 uslužbencev, v prejšnjem letu pa 724.

12. Zaradi naslednjih pripomb mnenji Sodišča nista vprašljivi.

PRIPOMBE O UPRAVLJANJU PRORAČUNA IN FINANČNEM POSLOVODENJU

13. Pri delih v zvezi z opremljanjem stavb, ki so bila načrtovana za leto 2009, je prišlo do velikih zamud. Od prvotnih odobrenih proračunskih sredstev v višini 7 milijonov EUR so bile obveznosti prevzete le za 1,6 milijona EUR, izplačanih pa je bilo 0,3 milijona EUR.

14. Urad je leta 2009 plačal 305 984 EUR zunanjemu komercialnemu posredniku pogodbenih uslužbencev za kratkoročno delo. To plačilo ni bilo predvideno v pogodbi. Ti odhodki so po finančni uredbi Urada nezakoniti in nepravilni.

15. Znesek sredstev v gotovini, ki ga je Urad imel 31. decembra 2009, je znašal 474,2 milijona EUR. Kljub višini zneska proračunski odbor še ni sprejel navodil ali smernic za upravljanje zakladnice.

DRUGE ZADEVE

16. Sodišče je v zadnjih treh letih (11) opozarjalo, da bi moral Urad Komisiji predlagati takšne stopnje pristojbin, ki bi bolje odražala resnične stroške Urada (12). Akumuliran proračunski presežek je z 237 milijonov EUR leta 2007 zrasel na 350 milijonov EUR leta 2008 in 402,6 milijona EUR leta 2009. Čeprav so 1. maja 2009 začele veljati spremembe uredbe o pristojbinah, se je presežek v letu 2009 do konca leta povišal za več kot 50 milijonov EUR. Urad bi moral dolgoročni učinek teh sprememb natančno oceniti in po potrebi Komisiji predlagati dodatne spremembe pristojbin, da bi se v bližnji prihodnosti dosegel bolj uravnovešen proračun.

17. Urad še ni sprejel vseh izvedbenih pravil za kadrovske predpise (13) ali internih smernic za zaposlovanje.

18. Predstojnik Urada je sebe in svojega namestnika imenoval za edina člana izbirne komisije za zaposlovanje (14). Pri tem se ni spoštovalo načelo ločevanja nalog, saj je predstojnik Urada tudi pristojni organ Urada za imenovanja. Ta postopek je bil zato nepravilen.

To poročilo je sprejel senat IV, ki ga vodi g. Igors LUDBORŽS, član Evropskega računskega sodišča, v Luxembourgu na svojem zasedanju 5. oktobra 2010. Za Računsko Sodišče Vítor Manuel da SILVA CALDEIRA Predsednik

Tabela Urad za usklajevanje na notranjem trgu (Alicante) Področja pristojnosti Unije, ki izhajajo iz Pogodbe Pristojnosti Urada (Uredba Sveta (ES) št. 40/94) Vodenje Viri, ki so bili Uradu na voljo v letu 2009 (podatki za leto 2008) Proizvodi in storitve, zagotovljeni v proračunskem letu 2009 (podatki za leto 2008) Prost pretok blaga Prepovedi in omejitve, utemeljene z varstvom industrijske in poslovne lastnine, ne smejo biti sredstvo za samovoljno diskriminacijo ali prikrito omejevanje trgovine med državami članicami. (iz člena 36 Pogodbe o delovanju Evropske unije) Omejitve svobode opravljanja storitev v Uniji se prepovejo za državljane držav članic, ki imajo sedež v eni od držav članic, vendar ne v državi osebe, ki so ji storitve namenjene. (iz člena 56 Pogodbe o delovanju Evropske unije) Cilj — Izvajanje zakonodaje Skupnosti v zvezi z blagovnimi znamkami in modeli, kar daje podjetjem pravico do enotnega varstva na celotnem območju Evropske unije. Naloge — Sprejemanje in vnos prijav za registracijo, — preverjanje pogojev za vpis v register in združljivosti z zakonodajo Skupnosti, — poizvedbe o obstoječih nacionalnih blagovnih znamkah pri uradih držav članic za industrijsko lastnino, — objava prijav, — preučitev morebitnih ugovorov tretjih oseb, — registracija ali zavrnitev prijav, — preučitev zahtev za razveljavitev ali za ugotovitev ničnosti, — obravnavanje pritožb na odločbe. 1 — Upravni odbor Sestavljajo ga — po en predstavnik vsake države članice, — predstavnik Komisije in njihovi namestniki. Naloga — predstojniku svetuje o zadevah, za katere je pristojen Urad, — pripravi sezname kandidatov (člen 120) za predstojnika, namestnike ter predsednike in člane odborov za pritožbe. 2 — Predstojnik Urada — imenuje ga Svet s seznama največ treh kandidatov, ki ga je pripravil upravni odbor. 3 — Proračunski odbor Sestavljajo ga — po en predstavnik vsake države članice in predstavnik Komisije ter njihovi namestniki. Naloga — sprejetje proračuna in finančne uredbe, podelitev razrešnice predstojniku in določitev stroškov za poročila o poizvedbi. 4 — Odločitve o prijavah Odločitve sprejemajo: (a) preizkuševalci; (b) oddelki za ugovore; (c) oddelek za upravljanje z blagovnimi znamkami in pravne zadeve; (d) oddelki za izbris; (e) odbori za pritožbe. 5 — Zunanja revizija Evropsko računsko sodišče. 6 — Organ za razrešnico Proračunski odbor Urada. Proračun 338 milijonov EUR (318 milijonov EUR) Število zaposlenih 31. decembra 2009 658 (643) mest v načrtu delovnih mest, od tega zasedenih: 614 (606) + 128 (118) drugih uslužbencev (pomožni uslužbenci, napoteni nacionalni strokovnjaki, lokalni uslužbenci in zaposleni prek agencij za zaposlovanje, posebni svetovalci) Skupno število zaposlenih: 742 (724) Blagovne znamke Število prijav: 88 300 (87 400) Število registriranih prijav: 90 000 (81 400) Število ugovorov: 13 900 (18 700) Število pritožb pred odbori za pritožbe: 1 588 (1 815) Nerešene pritožbe: 1 378 (1 618) Povprečni čas za registracijo (brez ugovora ali pritožbe) do objave: 4 mesece (6 mesecev) Modeli Število prejetih modelov: 69 500 (72 700) Število registriranih modelov: 71 500 (78 400) Vir: Podatki, ki jih je posredoval Urad.

ODGOVORI URADA 13. Zaradi gospodarskih razmer na področju gradbeništva v Španiji je Urad prejel veliko več ponudb od pričakovanih, zato je ocenjevanje ponudb zahtevalo veliko več časa, kot smo načrtovali. Vendar se je izkazalo, da bi lahko Urad sklenil pogodbe z boljšimi cenami od predvidenih. 14. Podlaga za prilagoditve plač so bile zahteve španskega nacionalnega delovnega prava in direktiva EU, do njih pa je prišlo zaradi sprememb v novi finančni uredbi, ki je začela veljati 1. maja 2004. Urad priznava, da bi morale biti te prilagoditve predvidene v pogodbah, vendar imajo zakonsko določene zahteve prednost pred pogodbenimi določbami. Ne strinja pa se, da so bila izplačila nezakonita ali da bi jih bilo treba vrniti. 15. Urad meni, da v skladu s finančno uredbo in uredbo o znamki Skupnosti politika upravljanja zakladnice ne spada v uradna pooblastila proračunskega odbora. Kljub temu bo Urad odbor še naprej obveščal o svojem splošnem pristopu, kot to počne že od leta 2008, v kratkem pa mu namerava v mnenje predložiti dokument z novo politiko. 16. Urad pričakuje, da bo z dvoletno revizijo, kakor je bila dogovorjena na zasedanju septembra 2008, v prihodnje zagotovil proračunsko ravnovesje. Vendar se s to zadevo ukvarjajo zakonodajalci. Načrtovani vpliv trenutnih stopenj pristojbin na proračunsko ravnovesje v prihodnosti je mnogo let ena od točk v dokumentih o poslovnih načrtih, predloženih proračunskemu odboru. 17. Urad se je seznanil z opažanjem. V bližnji prihodnosti bodo sistematično pregledana obstoječa izvedbena pravila v Uradu. 18. Urad razume sklicevanje na člen 3 Priloge III kadrovskih predpisov, ki se nanaša na natečaje, vendar meni, da določbe niso zavezujoče za izbirne postopke začasnih uslužbencev. Kljub temu bo Urad proučil, kako bi lahko drugače izboljšal postopke, čeprav načeloma meni, da bi moral predstojnik tesno sodelovati v izbirnih postopkih za najvišje vodstvo.

(1) UL L 11, 14.1.1994, str. 1.

(2) V tabeli, ki je predstavljena v informativne namene, so povzete pristojnosti in dejavnosti Urada.

(3) Tem računovodskim izkazom je priloženo poročilo o upravljanju proračuna in finančnem poslovodenju med letom, ki med drugim vsebuje podatke o stopnji izvrševanja odobrenih proračunskih sredstev in povzetek informacij o prenosih odobrenih proračunskih sredstev med različnimi proračunskimi postavkami.

(4) Računovodski izkazi vključujejo bilanco stanja in izkaz poslovnega izida, izkaz denarnih tokov, izkaz gibanja kapitala in prilogo k računovodskim izkazom, v kateri so opisane pomembne računovodske usmeritve in podana druga pojasnila.

(5) Poročila o izvrševanju proračuna vsebujejo izkaz realizacije proračuna in njegovo prilogo.

(6) Člen 33 Uredbe Komisije (ES, Euratom) št. 2343/2002 z dne 19. novembra 2002 (UL L 357, 31.12.2002, str. 72).

(7) Člen 38 Uredbe (ES, Euratom) št. 2343/2002.

(8) Pravila, ki veljajo za agencije v zvezi s predstavitvijo računovodskih izkazov in računovodstvom, so določena v poglavju 1 naslova VII Uredbe (ES, Euratom) št. 2343/2002, kakor je bila nazadnje spremenjena z Uredbo (ES, Euratom) št. 652/2008 z dne 9. julija 2008 (UL L 181, 10.7.2008, str. 23), in so kot takšna sestavni del finančne uredbe Urada.

(9) Mednarodna zveza računovodskih strokovnjakov (MZRS) in Mednarodni standardi za vrhovne revizijske institucije (ISSAI).

(10) Končni letni računovodski izkazi so bili pripravljeni 21. junija 2010, Sodišče pa jih je prejelo 5. julija 2010. Končni letni računovodski izkazi, konsolidirani z izkazi Komisije, so objavljeni v Uradnem listu Evropske unije najpozneje 15. novembra naslednjega leta. Na voljo so na spletnih straneh http://eca.europa.eu ali na www.oami.europa.eu.

(11) UL C 304, 15.12.2009, str. 161, UL C 311, 5.12.2008, str. 179 in UL C 309, 19.12.2007, str. 141.

(12) Člen 134(2) Uredbe Sveta (ES) št. 40/94 z dne 20. decembra 1993.

(13) Postopki za zaposlovanje začasnih in pogodbenih uslužbencev, disciplinski postopki, potrdila in spopadanje s spolnim in moralnim nadlegovanjem.

(14) Postopek za zaposlovanje VEXT/09/590/AD/12/HRD.